Tajs Domi
Tahirs "Tajs" Domi (angļu: Tahir "Tie" Domi; dzimis 1969. gada 1. novembrī, Vindzorā, Kanādā) ir kanādietis, bijušais profesionāls hokejists. Pazīstams kā Policists, 16 gadus ilgās NHL karjeras laikā viņš spēlēja Toronto Maple Leafs, Ņujorkas Rangers un Vinipegas Jets. Viņš ir "Maple Leafs" visu laiku līderis soda minūtēs franšīzes vēsturē un kopvērtējumā trešais soda minūtēs NHL vēsturē. Viņš ir arī spēlētājs, kurš NHL vēsturē ir aizvadījis visvairāk kautiņus – 333.